**SZAKDOLGOZAT**

**HKR 77. §** (4) Ha a kari különös rész rövidebb határidőt nem határoz meg, akkor a témaválasztás és a záróvizsga-időszak kezdete között

a) az alapképzés és a mesterképzés esetén legalább **6 hónapnak**,

b) az osztatlan képzés esetén legalább **12 hónapnak** kell eltelnie.

**237. §** (1) A **jogász** képzésen a minimálisan 2,5 ív (100.000 betűhely – kb. 50 oldal) terjedelmű szakdolgozatot a hallgató a szorgalmi időszak első hetének végéig köteles elektronikus formában benyújtani az Elektronikus Tanulmányi Rendszerben.

(2) A **személyügyi, munkaügyi és szociális igazgatási (munkaügyi és társadalombiztosítási igazgatási)** és az **igazságügyi igazgatási**, képzéseken a minimálisan 2 ív (80.000 betűhely – kb. 40 oldal) terjedelmű szakdolgozatot a hallgató a záróvizsga-időszak kezdete előtt 2 hónappal köteles elektronikus formában benyújtani az Elektronikus Tanulmányi Rendszerben.

(3) A **politológus** képzések hallgatói a minimálisan 2 ív (80.000 betűhely – kb. 40 oldal) terjedelmű szakdolgozatot legkésőbb a záróvizsga-időszak kezdete előtt 1 hónappal kötelesek elektronikus formában benyújtani az Elektronikus Tanulmányi Rendszerben.

(4) A **kriminológia** MA képzés hallgatói a minimálisan 2 ív (80.000 betűhely – kb. 40 oldal) terjedelmű szakdolgozatot legkésőbb a vizsgaidőszak kezdete előtt 3 héttel kötelesek elektronikus formában benyújtani az Elektronikus Tanulmányi Rendszerben.

(5) Az **LLM** képzések hallgatói a minimálisan 2 ív (80.000 betűhely – kb. 40 oldal) terjedelmű szakdolgozatot legkésőbb az első meghirdetett záróvizsga alkalom előtt 10 nappal kötelesek elektronikus formában benyújtani az Elektronikus Tanulmányi Rendszerben.

(6) A **Jogi Továbbképző Intézet** képzésein a minimálisan 1,5 ív (60.000 betűhely – kb. 30 oldal) terjedelmű szakdolgozatot a hallgató az abszolutórium megszerzése után április 1-ig, illetve október 1-ig köteles elektronikus formában benyújtani az Elektronikus Tanulmányi Rendszerben.

(7) A szakirányú továbbképzéseken és az LLM képzéseken a hallgató a szakdolgozat témáját a tavaszi félévben február 15-ig, az őszi félévben július 15-ig tölti fel az Elektronikus Tanulmányi Rendszerbe, melyet a témavezető 15 nap belül hagy jóvá.

**ÁLTALÁNOS FORMAI KÖVETELMÉNYEK**

- **Általános formai** követelmények (amennyiben a **Tanszék** nem kér mást)

- Szakdolgozatként technikailag **egy db fájlt** lehet feltölteni, ez lehet egy tömörített (.zip)

vagy egy PDF (.pdf) fájl.

- **Csatolmányok**:

* Amennyiben a szakdolgozathoz nyilatkozatok (és/vagy további fájlok) is kapcsolódnak, akkor azt **tömörítve a szakdolgozati dokumentummal együtt** kell feltölteni:
  + második konzultáció igazolása (szakdolgozati konzultációs kurzus teljesítéséhez, a konzulensnek a második konzultáció megtörténtéről szóló e-mailjét a szakdolgozattal együtt kell feltölteni és ez alapján lesz rögzítve a teljesítés),
  + OTDK dolgozat**:** a tanszékvezető és a konzulens elfogadó nyilatkozata.